
Aihe:	Pakkaus- ja pakkausjäteasetuksen pieniin ja keskisuuriin yrityksiin kohdistuvien vaikutusten arviointi
Pakkaus- ja pakkausjäteasetus[footnoteRef:2]1 tuli voimaan 21. elokuuta 2026. Siinä asetetaan velvoitteita yrityksille, mikä aiheuttaa suhteettoman rasitteen pienille ja keskisuurille yrityksille (pk-yritykset) sekä mikroyrityksille. Eurooppalaiset yritykset ovat epäedullisessa asemassa kilpaillessaan Temun kaltaisten toimijoiden kanssa. [2: 1 	Euroopan parlamentin ja neuvoston asetus (EU) 2025/40, annettu 19. joulukuuta 2024, pakkauksista ja pakkausjätteestä, asetuksen (EU) 2019/1020 ja direktiivin (EU) 2019/904 muuttamisesta ja direktiivin 94/62/EY kumoamisesta (EUVL L, 2025/40, 22.1.2025, ELI: http://data.europa.eu/eli/reg/2025/40/oj).] 

Pakkauksia ja pakkausjätettä koskevasta EU:n lainsäädännöstä tehdyssä vaikutustenarvioinnissa (SWD(2022)0384) todettiin tarve varmistaa, että pk-yrityksiin kohdistuvat vaikutukset pysyvät oikeasuhteisina. Tähän periaatteeseen viitataan pakkaus- ja pakkausjäteasetuksessa, jossa todetaan, että olisi kiinnitettävä huomiota siihen, että mikroyrityksiä ja pk-yrityksiä autetaan noudattamaan pakkaus- ja pakkausjäteasetusta. Asetuksessa ei säädetä toimenpiteistä sen varmistamiseksi, että vaatimukset ovat oikeassa suhteessa pk-yritysten valmiuksiin.
Osana asetuksen arviointia olisi käytettävä pk-yritystestiä. Komission olisi arvioitava pakkaus- ja pakkausjäteasetuksen vaikutusta pk-yrityksiin sekä sitä, tarvitaanko oikeasuhteisuuden varmistamiseksi lisätoimenpiteitä.
Voisiko komissio vastata seuraaviin kysymyksiin:
1.	Aikooko komissio sitoutua tarkistamaan ja arvioimaan asetusta välittömästi, koska se tunnustaa vakavat ongelmat, jotka uhkaavat pk-yrityksiä?
2.	Aikooko komissio toteuttaa pk-yritystestin, jossa arvioidaan erityisesti asetuksen todellisia vaikutuksia pk-yrityksiin?
3.	Mihin toimiin komissio aikoo ryhtyä varmistaakseen, että pk- ja mikroyrityksiä ei rasiteta sääntelyvelvoitteilla, jotka voisivat vaikuttaa kielteisesti niiden kilpailukykyyn?

